Betriebs-Sport-Gemeinschaft Turbine Potsdam var originalt et herrelag fra 1955 med beskjeden suksess. Først i 1971 ble det bestemt at det skulle dannes et kvinnelag, på tross av at det ikke eksisterte en nasjonal kvinnefotballiga i Øst-Tyskland (eller de fleste andre steder). Leder for kvinnefotballaget ble Bernd Schröder, og han har av og på vært engasjert i klubben siden.